《八月十六日后池上》
宋代·李复

竹户深扃满迳苔，芙蓉落尽晓地开。
数番雨势随风去，一片秋光入座来。
已老林蝉余韵断，将归檐燕强飞回。
沙鸥时下知人意，近岸相亲眼不猜。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。